text: মাশরাফি বিন মুর্তজার মাথায় র‍্যাংকিং নিয়ে নেই কোন ভাবনা! | আমাদের নাঙ্গলকোট
  25 March 2017, 11:18:50
  বাংলাদেশের রঙ্গিন পোশাকের কাপ্তান মাশরাফি বিন মুর্তজার মাথায় আপাতত র‍্যাংকিং নিয়ে নেই কোন ভাবনা। তিনি মনে করেন এটা খেলোয়াড়দের উপর বাড়তি চাপ সৃষ্টি করবে। তিনি নিজেদের স্বাভাবিক খেলার দিকেই নজর দিতে ইচ্ছুক।
  ৯১ পয়েন্ট নিয়ে র‍্যাংকিং এর সাত নম্বরে আছে টাইগাররা। ২০১৯ সালে ইংল্যান্ডে হওয়া বিশ্বকাপে সরাসরি খেলবে ৩০ সেপ্টেম্বর ২০১৭ তে র‍্যাংকিং এর প্রথমে থাকা আট দল।
  ৩-০ তে সিরিজ জিতলে বাংলাদেশ উঠে যাবে র‍্যাংকিং এর ছয় নম্বরে। তাদের পয়েন্ট হবে লংকানদের সাথে সমান ৯৬। অন্যদিকে ৩-০ তে হারলে নেমে যাবে পাকিস্তানের পিছনে। চলে যাবে আট নম্বরে।
  মাশরাফি বলেন, "র‍্যাংকিং আসলে ভাবনায় থাকেই, কিন্তু শুধু র‍্যাংকিং নিয়ে ভাবলে খেলোয়াড়দের উপর অনেক চাপ হয়ে যাবে।"
  তিনি যোগ করেন,"তারা এখন ক্রিকেট উপভোগ করছে। এটাই সবচেয়ে গুরুত্বপূর্ণ। আমরা সাতে উঠবার সময় র‍্যাংকিং নিয়ে ভাবিনি। এসব আসলে ম্যাচের সময় ভাবা কঠিন হয়ে যায়।"